L 135/84
LT
Europos Sąjungos oficialusis leidinys
2023 5 23
6.4.
Reikalavimai mentoriams ir egzaminuotojams Mentoriai ir egzaminuotojai yra techninės priežiūros darbuotojai, turintys šias kvalifikacijas: i) Mentoriai: — turi galiojančią orlaivių techninės priežiūros licenciją (AML), išduotą pagal šį priedą, arba galiojančią ir visiškai ICAO 1 priedo reikalavimus atitinkančią AML pagal II priedo (145 dalies) IV priedėlį, kuri yra priimtina kompetentingai institucijai; — bent vienus metus turi tos pačios kategorijos AML, palyginti su ta, dėl kurios vykdoma OJT mentoriavimo veikla, su patvirtinta tipo kvalifikacija, tinkama naudotis teisėmis atitinkamame orlaivyje; — turi būtinas išleidimo eksploatuoti arba pasirašymo teises techninės priežiūros organizacijoje, kurioje atliekamas OJT; — turi kitų asmenų mokymo patirties (pvz., yra pameistrystės instruktoriai, instruktoriai pagal IV priedą (147 dalį), yra baigę instruktorių mokymo kursus arba turi bet kokią kitą panašią nacionalinę kvalifikaciją, arba yra išklausę kitų asmenų mokymo mokymus, priimtinus kompetentingai institucijai).
ii) Galutinį egzaminą atliekantys egzaminuotojai: — turi galiojančią AML, išduotą pagal šį priedą, arba galiojančią ir visiškai ICAO 1 priedo reikalavimus atitinkančią AML pagal II priedo (145 dalies) IV priedėlį, kuri yra priimtina kompetentingai institucijai; — bent trejus metus turi tos pačios kategorijos AML, palyginti su ta, dėl kurios vertinamas OJT, su patvirtinta ta pačia arba panašia orlaivio tipo kvalifikacija; — turi kitų asmenų egzaminavimo patirties ir (arba) yra išklausę kitų asmenų egzaminavimo mokymus (pvz., yra pameistrystės instruktoriai, egzaminuotojai pagal IV priedą (147 dalį), yra baigę instruktorių mokymo kursus, arba turi bet kokią kitą panašią nacionalinę kvalifikaciją, arba yra išklausę kitų asmenų egzaminavimo mokymus, priimtinus kompetentingai institucijai); — nedalyvavo kaip pareiškėjo mentorius vykdant OJT; jei egzaminuotojas dalyvavo vykdant OJT, per OJT egzaminą dalyvauja nepriklausomas stebėtojas. 6.5.
OJT dokumentai ir įrašai Tai, kad OJT buvo sėkmingai įvykdytas, pareiškėjui patvirtinama galutine egzamino ataskaita ir OJT registracijos žurnalu.
OJT dokumentai pateikiami kompetentingai institucijai kartu su paraiška išduoti ar pakeisti licenciją, kaip nustatyta šio priedo B skyriaus B poskyryje.
OJT dokumentų įrašus saugo techninės priežiūros organizacija, kurioje vykdomas OJT, laikydamasi su techninės priežiūros organizacijos kompetentinga institucija suderintos tvarkos.“; 22) IV priedėlis pakeičiamas taip: „IV priedėlis
Patirtis ir pagrindinių žinių moduliai arba daliniai moduliai, reikalingi orlaivių techninės priežiūros licencijai pratęsti pagal III priedą (66 dalį) A. Patirties reikalavimai Toliau pateiktoje A lentelėje nurodyti patirties reikalavimai mėnesiais, taikomi siekiant pagal III priedą (66 dalį) išduotą licenciją papildyti nauja kategorija ar pakategore.
Reikalaujama patirtis gali būti sumažinama 50 %, jeigu pareiškėjas yra baigęs pakategorę atitinkantį pagal 147 dalį patvirtintą pagrindinio mokymo kursą.